REGULAMENT

de constituire și activitate a Consiliului elevilor

și Consiliul Național al Elevilor din învățământul profesional tehnic

1. **Dispoziții generale**
2. Consiliul elevilor (CE) este o structură reprezentativă şi consultativă a elevilor care asigură dreptul elevilor la opinie, libera exprimare și participare la luarea deciziilor în instituția de învățământ profesional tehnic (ÎPT).
3. Consiliul elevilor cooperează cu profesorii și echipa managerială, părinții și partenerii în crearea unui climat emoțional pozitiv și în realizarea unui proces educațional de calitate.
4. Consiliul Național al Elevilor din învățământul profesional tehnic (CNE ÎPT) este o structură reprezentativă şi consultativă a elevilor, creată la nivel național, care asigură dreptul elevilor la opinie, libera exprimare și participare la luarea deciziilor.
5. CNE ÎPT este un mijloc prin care elevii din învăţământul profesional tehnic oferă feedback Ministerului Educaţiei și Cercetării despre cum instituțiile, activând conform cadrului legal în vigoare, răspund nevoilor şi intereselor lor.

**II. Scopul, obiectivele şi atribuţiile Consiliului elevilor**

1. Scopul CE în ÎPT este de a reprezenta vocea tuturor elevilor în procesul decizional privind toate aspectele vieții școlare.
2. Activitatea CE se focusează pe realizarea următoarelor obiective:

a) să asigure comunicarea dintre elevi, profesori și administrație cu privire la procesele și deciziile din cadrul instituției ce vizează elevii;

b) să consulte opinia elevilor privind problemele cu care se confruntă aceștia;

c)să înainteze recomandări administrației, profesorilor cu privire la problemele identificate;

d) să contribuie la organizarea activităților extra-curriculare și extra-școlare bazate pe nevoile şi interesele tinerilor.

1. CE exercită următoarele atribuții:

a) *Prezentarea opiniilor elevilor echipei manageriale.* CE consultă elevii asupra diferitor aspecte ce țin de viața școlară și prezintă opiniile colectate echipei manageriale.

b) *Participarea la evaluarea periodică a instituţiei.* CE participă la evaluarea instituţiei împreună cu echipa managerială, cadrele didactice, părinții și partenerii, pentru a identifica progresele și problemele principale și a elabora un plan de acţiuni.

c) *Contribuirea la dezvoltarea politicilor (proceduri, acte etc.).* CE participă la elaborarea și/sau modificarea Regulamentului de ordine internă al instituţiei. CE se implică la dezvoltarea diferitor documente de politici ale instituției, de exemplu, prevenirea bullyingului, violenței, discriminării, alimentația sănătoasă, programul de activitate a instituției, activitățile extracurriculare, ținuta vestimentară, regulile de comportament şi altele.

d) *Susținerea procesului de învățare.* CE consultă opinia colegilor referitor la conţinuturile curriculumului și metodele de predare-învățare-evaluare.

e) *Asistență pentru adaptarea elevilor.* CE susține, împreună cu administrația, un program de adaptare/integrare a elevilor în instituție.

 i) *Asigurarea cooperării CE cu alte organizaţii.* CE stabilește legături cu consilii similare din alte instituții de învățământ, inclusiv pentru organizarea activităților educaţionale, sportive, culturale. De asemenea, CE menține legături de colaborare cu organizații, instituții, centre pentru copii și tineret la nivel local, național și internațional.

**III. Constituirea Consiliului Elevilor**

1. Instituția de învățământ profesional tehnic este obligată să constituie CE. Echipa managerială acordă elevilor și diriginților asistență logistică și metodologică în constituirea CE.
2. CE este constituit în primele două luni ale anului de studii curent. Procedura de constituire, elaborată de un grup de lucru, și componența nominală a CE, după alegerea acestuia de către elevi, sunt aprobate prin ordinul directorului instituției.
3. Procesul de constituire
	1. Administrația instituției creează un grup de lucru, responsabil de organizarea unui proces democratic de alegere a CE, din componența căruia fac parte reprezentanți ai echipei manageriale, profesori, elevi, parteneri și părinți.
	2. Grupul de lucru decide asupra procedurii, inclusiv ziua alegerilor membrilor CE.
	3. Grupul de lucru utilizează diverse instrumente și căi (social media, chat-uri online, lecția de dirigenție, lecția de educație pentru societate, anunțuri distribuite în școală etc.) pentru a informa toți elevii despre procesul de constituire și posibilitatea de a candida.
	4. Toți elevii din instituție sunt informați într-un mod accesibil, cu cel puțin două săptămâni înaintea zilei alegerii, iar înregistrarea candidaților și informarea tuturor elevilor despre aceștia durează cel puțin o săptămână.
4. Componența
	1. Componența CE este alcătuită din reprezentanții a cel puțin 70% din numărul total de grupe din instituție.
	2. CE este constituit în baza următoarelor principii și criterii: acces la informații complete și transparență, participare benevolă și conștientă, incluziune prin reprezentarea elevilor de la toți anii de studii, cu sau fără experiență de participare, echilibru de gen, indiferent de reușita școlară, apartenență etnică, socială și de nevoi speciale etc.
5. Durata mandatului
	1. Instituția decide durata unui mandat pentru consilieri și asigură rotația membrilor pentru a crea oportunități egale și echitabile de participare pentru toți elevii, inclusiv celor de la anul I de studii.
	2. Echipa managerială poate dizolva CE, dacă mandatul acestuia a expirat sau înainte de expirarea mandatului, dacă sunt încălcate prevederile regulamentul intern al instituției. În aceste cazuri se anunță alegerea unei componențe noi a CE.
		* + 1. **Organizarea activității CE**
6. Echipa managerială, după constituirea CE, acordă resursele necesare și asistență metodologică în organizarea activității acestuia.
	1. Directorul instituției desemnează o persoană responsabilă de coordonarea activității CE pe un termen de trei ani.
	2. Echipa managerială pune în aplicare un plan de instruire a membrilor și voluntarilor CE, având ca persoane resursă profesori, angajați ai administrației publice locale, consilieri locali, părinți, reprezentanți ai ONG-urilor locale şi naţionale, lideri comunitari și sindicali etc.
	3. Prima şedinţă a CE este convocată de către directorul instituţiei, la cel mult 5 zile după alegerea CE, în cadrul căreia se discută prioritățile, acțiunile de bază și modalitatea de organizare.
7. Participanții la proces:
	1. Membrii CE.
	2. Elevii, care nu au candidat sau nu au fost aleși, pot fi parte a CE în calitate de voluntari.
	3. Foștii membrii ai CE sunt invitați la prima ședință pentru a transmite portofoliul noilor membri și a oferi suportul necesar.
	4. La ședințele consiliului, la invitația membrilor, poate participa coordonatorul CE pentru a transmite opinia CE administrației și/sau a personalului. Ulterior, profesorul coordonator va anunța CE despre deciziile luate de către administrație asupra întrebărilor discutate.
	5. Ședințele CE sunt deschise pentru participarea tuturor elevilor din instituție care exprimă intenția în acest sens.
8. Ședințele CE:
	1. CE se întrunește în ședințe ordinare o dată pe lună, în zile de lucru, iar la necesitate pot fi organizate ședințe extraordinare.
	2. Ședințele CE au o agendă elaborată de către membri, ținând cont de propunerile elevilor din instituție, și care este făcută publică pentru toți elevii.
	3. Subiectele discutate la ședințele CE sunt consultate inițial cu elevii din instituție pentru a afla punctul lor de vedere. După fiecare ședință, membrii CE aduc la cunoștință tuturor elevilor deciziile luate asupra fiecărui subiect.
9. Planul de activitate și metodele de lucru:
	1. Planul de activitate al CE reflectă nevoile, interesele şi preocupările relevante pentru elevi, iar acţiunile proiectate corespund rolurilor și capacităţilor lor, precum şi resurselor de care ei dispun.
	2. CE informează lunar elevii din instituție despre progresul în realizarea planului de activitate, colaborarea cu Consiliul profesoral, Consiliul reprezentativ al părinților precum și partenerii.
	3. CE nu discută aspecte ce țin de disciplinarea elevilor, frecvența la ore, reușita școlară, viața personală a elevilor și a familiilor acestora, precum și a personalului instituției sau a altor persoane.
	4. CE este responsabil de evidența portofoliului care conține procesele verbale ale ședințelor, proiectele realizate, reflecții asupra proiectelor.
	5. Activitatea CE este evaluată periodic de către membrii CE, elevi, profesorul coordonator, personalul instituției, echipa managerială, părinți și parteneri. Procedură de evaluare este elaborată de către elevi în cooperare cu personalul instituției. Constatările evaluării sunt utilizate pentru a identifica aspecte din activitatea CE care urmează a fi îmbunătățite.
10. Participarea CE în procesul decizional din instituție:
	1. CE deleagă reprezentații săi în toate structurile decizionale din instituție, cât și alte procese decizionale în afara instituției, dacă este solicitat, și se asigură că reprezintă vocea tuturor elevilor.
	2. Directorul instituției examinează propunerile CE, cu participarea acestora, în cadrul ședințelor Consiliului de administrație și/sau a Consiliului profesoral, și informează elevii despre deciziile luate.
	3. Administrația instituției implică membrii CE în luarea deciziilor în procesul de proiectare strategică (proiectare de lungă durată) și curentă (de scurtă durată) a instituției.

**V. Regulamentul Consiliului Elevilor**

1. Membrii CE, în colaborare cu profesorul coordonator și echipa managerială, elaborează Regulamentul CE din instituția de învățământ.
2. Regulamentul CE include scopul, obiectivele, procedura de alegere a membrilor CE, structura, modalitățile de convocare a ședințelor consiliului, precum și alte aspecte ce țin de buna funcționare a CE.
3. Membrii CE semnează un angajament prin care conștientizează responsabilitățile asumate în mod benevol.
4. Regulamentul de activitate al CE este discutat și aprobat de către toți membrii și este actualizat la fiecare mandat.

**VI.** **Scopul și obiectivele CNE ÎPT**

22. Scopul activităţii CNE ÎPT este de a face auzită vocea elevilor privind respectarea, protejarea și asigurarea drepturilor omului/copilului în sistemul educaţional.

23. CNE ÎPT are următoarele obiective:

1. oferă suport Ministerului Educaţiei și Cercetării în monitorizarea respectării drepturilor elevilor în sistemul educațional;
2. organizează activităţi axate pe identificarea nevoilor, problemelor şi intereselor elevilor pe care îi reprezintă.
3. prezintă viziunile și așteptările elevilor referitor la asigurarea accesului și calitatea procesului educațional, politicile educaţionale, participarea în procesul decizional etc.
4. formulează recomandări Ministerului Educaţiei și Cercetării cu privire la organizarea procesului educaţional, inclusiv planul-cadru, curriculumul, programul de activitate al instituțiilor de învățământ, organizarea activităților extra-curriculare etc.;
5. expune punctul de vedere asupra proiectelor de legi şi actelor normative în domeniul educaţiei.

**VII. Constituirea CNE ÎPT**

24. Anual, în perioada 1-20 septembrie, Ministerul Educaţiei și Cercetării (MEC) anunţă recrutarea membrilor CNE ÎPT.

25. CE din instituția de învățământ profesional tehnic poate propune un singur candidat, care a exprimat intenția de a participa benevol și conștient în activitatea CNE ÎPT.

26. Candidatul propus pentru CNE ÎPT poate fi orice elev/elevă, cu sau fără expriență de participare, inclusiv de la anul I de studii, fără nici o discriminare (indiferent de reușita școlară, aspectul fizic, religie, etnie, sex, statut și/sau nevoi speciale).

27. Elevii care doresc să se implice în proces, depun pe adresa indicată în anunțul MEC, un dosar care conţine următoarele:

a) Formular de înscriere (*anexa nr. 1);*

b) Procesul verbal al şedinţei Consiliului elevilor din instituţia de învăţământ

 *(anexa nr. 2);*

c) acordul informat al părinților, reprezentaților legali și/sau personal în cazul în

 care candidatul are peste 18 ani *(anexa nr. 3 și nr 4).*

28. După depunerea dosarelor, toți candidații sunt invitați la sesiuni de informare pentru a se familiariza cu activitatea CNE ÎPT. La finalul sesiunilor de informare, candidații confirmă intenția de a continua procesul. Candidații pot refuza continuarea acestuia, fără a oferi explicații în acest sens.

29. Un grup de lucru, format din reprezentanţi ai MEC, organizaţiilor societăţii civile şi elevilor, decid asupra componenței CNE ÎPT, în baza următoarelor criterii:

a) angajament personal de a contribui la activitatea consiliului;

b) angajamentul colegilor de a susţine candidatul;

c) proces democratic şi transparent de delegare a candidatului;

d) asigurarea unui echilibru de vârstă, gen, regiune, etnie, nevoi speciale, tipul de instituții între elevii cu şi fără experienţă de participare.

30. Din CNE ÎPT fac parte 45 de elevi, aleşi în baza unui proces participativ la nivel național, la propunerea Consiliilor elevilor din instituțiile de învățământ profesional tehnic (școli profesionale, colegii, centre de excelență).

31. Membrii CNE ÎPT sunt aleşi pentru un singur mandat pe parcursul unui an de studiu şcolar.

32. Toţi candidaţii care au depus dosarul, sunt anunţaţi până la data de 30 septembrie despre rezultatele procesului de alegere a CNE ÎPT.

33.În cazul în care elevul nu dorește, la orice etapă a procesului, să fie membru al CNE ÎPT, instituția nu poate delega un alt reprezentant în locul acestuia. Elevul care refuză participarea anunță organizatorii despre decizia luată fără a oferi explicații.

**VIII. Activitatea CNE ÎPT**

34. Membrii CNE ÎPT decid independent asupra structurii, procedurilor și regulilor de lucru, pe perioada de desfășurare a atelierelor.

35. CNE ÎPT îşi organizează activitatea după trei modalităţi de bază, după cum urmează:

1. ateliere de lucru offline, convocate trimestrial, în timpul vacanţelor și/sau a zilelor de studii/odihnă;
2. atelierele de lucru online, convocate lunar, printr-o platformă aleasă de comun acord;
3. comunicare și sarcini de reflecție între ateliere cu şi între membri, precum și cu alți elevi.

36. Atelierele de lucru constau din două elemente:

a) instruire pentru dezvoltarea și/ sau formarea competențelor pentru cultura democratică și pentru a acționa ca apărători ai drepturilor omului;

b) discuţii cu angajaţii Ministerului Educaţiei și Cercetării şi/sau ai altor ministere/organizaţii, precum şi cu experţi în diverse domenii.

1. Membrii CNE ÎPT consultă opinia colegilor asupra proiectelor de acte normative, documente de politică educațională.
2. După fiecare atelier, membrii CNE ÎPT stabilesc de comun acord ce au de realizat în continuarea celor discutate și își asumă benevol sarcini care corespund capacităților și rolurilor sociale.
3. În urma atelierelor desfășurate, reprezentantul instituției aduce la cunoștință deciziile CNE ÎPT elevilor.
4. Membrii CNE ÎPT au următoarele drepturi şi responsabilităţi:
5. sunt informaţi cu prevederile prezentului regulament;
6. participă benevol, conștient și asumat la activitățile CNE ÎPT;
7. sunt informați din timp despre perioada de desfășurare și agenda atelierului;
8. beneficiază de instruire pe tot parcursul mandatului consiliului;
9. consultă şi reprezintă opiniile/problemele colegilor/semenilor din ÎPT;
10. comunică în reţea cu colegii din consiliu şi cu coordonatorii adulţi;
11. respectă regulile stabilite de comun acord cu toţi membrii;
12. îşi asumă voluntar sarcini şi responsabilităţi;
13. propun idei/ sugestii privind conţinuturile şi procesul/ metodele de lucru în activitatea CNE ÎPT;
14. exprimă deschis propria opinie şi respectă opiniile celorlalţi;
15. informează transparent colegii, precum şi persoanele/ instituţiile interesate despre activitatea consiliului;
16. păstrează confidenţialitatea situaţiilor/ cazurilor sensibile discutate în cadrul atelierelor sau pe canalele de comunicare;
17. renunţă la calitatea de membru al consiliului oricând doreşte, comunicând organizatorilor;
18. Ministerul Educaţiei și Cercetării desemnează un reprezentant al direcției învățământ profesional tehnic, responsabil de organizarea activităţii consiliului, menţinerea comunicării cu membrii şi cu instituţiile/ organizaţiile implicate în acest proces.
19. Activitatea CNE ÎPT este transparentă şi este reflectată pe pagina web a Ministerului Educaţiei și Cercetării, în mass media și conturile CNE ÎPT pe rețelele de socializare *(instagram, facebook @CNE\_IPT)*
20. Atelierele de lucru față în față ale membrilor CNE ÎPT durează 2-3 zile, în funcţie de subiectele discutate, şi necesită deplasarea şi cazarea elevilor. Elevii, care nu au împlinit vârsta de 18 ani, sunt însoțiți la și de la ședințe, de către un adult, desemnat prin ordinul directorului instituției.
21. Elevul/a cu nevoi speciale, în caz de necesitate, este însoţit permanent de asistentul personal, desemnat prin ordinul directorului instituției*.*
22. Toate costurile ce ţin de activitatea CNE ÎPT sunt suportate de către Ministerul Educaţiei și Cercetării în colaborare cu partenerii de dezvoltare.

*Anexa nr. 1*

**FORMULAR de ÎNSCRIERE**

**Date generale**

Nume/prenume \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vârsta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sexul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Instituția de învățământ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Localitatea în care înveți\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anul de studii\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Numărul de telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Răspunde la întrebările de mai jos în limita a 2-3 propoziți**

1. Care sunt calitățile / punctele tale tari?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ce te motivează să devii membru CNE ÎPT?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ce ți-ar plăcea să faci în cadrul CNE ÎPT?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ce nu ți-ar plăcea să faci în cadrul CNE ÎPT

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Ce așteptări ai de la CNE ÎPT?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Câte ore pe lună ai putea să dedici pentru activitatea CNE ÎPT?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Anexa nr. 2*

**PROCES – VERBAL NR. \_\_\_\_\_**

**al ședinţei Consiliului elevilor din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(denumirea instituției de învățământ)**

**Data**

**Prezenţi:**

**Absenți:**

**Ordinea de zi (subiecte/ probleme pe agenda ședinței):**

**Au luat cuvântul (opiniile celor prezenți la ședință):**

**Procedura de vot:**

**Au votat:**

**S-a abținut:**

**La ședinţă s-a hotărât:**

**Preşedintele şedinţei \_\_\_\_\_\_\_\_\_\_\_\_\_\_\_\_\_\_\_**

**Secretarul şedinţei \_\_\_\_\_\_\_\_\_\_\_\_\_\_\_\_\_\_\_**

*Anexa nr. 3*

**Acordul (consimțământul) informat al părintelui/tutorelui/ îngrijitorului**

 Eu *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_ îmi dau acordul ca

 *numele, prenumele părintelui/ tutorelui/ îngrijitorului*

fiul meu/fiica mea/ copilul *(subliniați)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_să participe *numele, prenumele copilului*

la activităţile Consiliului Naţional al Elevilor din învățământul profesional tehnic (CNE ÎPT) din cadrul Ministerului Educaţiei și Cercetării în anul de studii 2021-2022.

Am luat cunoştinţă cu prevederile Regulamentului de constituire şi funcționare al CNE ÎPT.

Afirm că deţin dreptul legal de a da consimțământul, precum am făcut în acest document.

Adresa părintelui/tutorelui/ îngrijitorului:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefoane de contact *(inclusiv prefixul telefonic)*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura părintelui/ tutorelui/ îngrijitorului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_\_

*Anexa nr. 4*

**Acordul (consimțământul) informat al elevului/ elevei**

 Eu *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*\_\_\_\_\_\_ îmi dau acordul de a

 *numele, prenumele*

participa benevol și informat la activităţile Consiliului Naţional al Elevilor din învățământul profesional tehnic (CNE ÎPT) din cadrul Ministerului Educaţiei și Cercetării în anul de studii 2021-2022.

Am luat cunoştinţă cu prevederile Regulamentului de constituire şi funcționare al CNE ÎPT.

Adresa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefoane de contact *(inclusiv prefixul telefonic)*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Data: \_\_\_\_\_\_\_\_\_\_\_\_\_\_\_\_\_\_\_